**Руфејда (Прва медицинска сестра)**

Големата радост го заблескала целиот Јерсиб кога од далечина се укажала светлоста која го најавувала доаѓањето на Милоста на сите светови Мухаммед (с.а.в.с). конечно дочекувајќи го Пратеникот на Исламот, верата на која ги предале своите срца, души и тела, јерсибиските муслимани во редови стоеле пред ширум отворените врати на својот град, додека од нивните гради се издигнувала песната „Полната месечина заблескала од долината на Вед...“. Пресреќна и возбудена пее и Руфејда, ќерка на Са'ад, едниот од првите меѓу следбениците на Мухаммед (с.а.в.с.), во Јерсиб.

Руфејда е родена во родот Бени Еслем, едниот од ограноците на племето Хазреџ. Нејзиниот татко Са'ад бил познат јерсибски лекар, а забележувајќи ги умствените, социјалните и моралните способности на својата ќерка, своето медицинско знаење нејзе и го пренесува, ангажирајќи ја како своја помошничка од време на нејзината рана младост.

Набргу, Руфејда со својата сериозност и предаденост на лекарскиот позив, се здобива со признание и доверба од целат заедница. Забалагодарувајќи и се на токму таа умешност и стекнатиот статус, Руфејдината улога во првата исламска заедница, а со тоа и во историјата на исламот воопшто, била од исклучителна важност.

После воспоставувањето на Исламската држава во Медина, Руфејда, со Пратениковата (с.а.в.с.), подршка, во целост врз себе ја превзела должноста за згрижување на болните и повредените жители на новоформираната држава.

Руфејда, веднаш покрај Пратениковата (с.а.в.с), џамија подигнала шатор, поточно болница, каде на болните им ја пружала потребната нега.

Искажувајќи значајни лидерски и организациони способности, поради поефикасно функционирање на таа своеврсна здравствена установа, ја покренува првата школа за медицински сестри, каде одреден број на жени и девојки ги подучувала со кликнички вештини, оспособувајќи ги заедно со неа да ја пружат медицинската помош.

Покажувајќи истенчена здравствено - социјална свест, Руфејда своето делување не го ограничува само на згрижување на болниот во медицинската „болница“ туку одела во заедницата обидувајќи се да ги реши социјалните проблеми кои биле причина за одредени заболувања. Поточно, Руфејда се ставила во располагање на сите членови на заедницата на кои помошта им била потребна како на болните и повредените, така и на сиромашните, лицата со посебни потреби, а особено на јетимите.

Голем труд вложила во грижата околу јетимите, внимавајќи на нив, негувајќи ги и секогаш ги подучувала. Била многу љубезна и чувствителна.

Руфејда не била само првата медицинска сестра во историјата на исламот, туку таа била и исклучителен социјален работник.

Сепак, врвот на нејзиното делување, кога нејзиниот одлучен и храбар карактер доаѓал до особено истакнување, се остварил во времето на крвавите битки и војни кои често се одвивале врз младата исламска држава.

Во војната, како медицинска сестра ги згрижувала ранетите муслимански борци, Руфејда била директен учесник на сите важни битки кои ги воделе Пратеникот (с.а.в.с), и неговите асхаби.

Нејзиниот шатор, „воената болница“, бил познат во бојното поле на Бедр,, Ухуд, Хендек, Хајбер...

Самиот Пратеник (с.а.в.с.), ранетите ги упатувал во „воената болница“, каде за нив се грижела Руфејда со групата на храбри медицински сестри и болничарки.

Кога, за време на Битката на Хендек, Са'ад ибн Муаз бил погоден од стрела, Пратеникот (ц.а.в.с.) наредил да го однесат во шаторот на Руфејда, поставен до самата борбена линија, каде тој по неколку пати на ден го посетувал. Руфејда ја извадила стрелата од Са'адовата подлактица и успешно ја стабилизирала неговата состојба.

Пред поаѓањето на муслиманската војска на Хајбер, Руфејда со група на медицински сестри, отишла кај Пратеникот (с.а.в.с.), барајќи од него дозвола и тие да тргнат заедно со војската:

О Аллахов Пратенику, сакаме со тебе да дојдеме во битката да ги згрижие ранетите и да им помогнеме на муслиманите колку што можеме!

Со Пратениковиот (с.а.в.с.), благослов, тргнале. Нивното залагање и допинос во битката која се одвивала , биле толку значајни што Пратеникот (с.а.в.с.) , на Руфејда и доделил дел од воениот плен, еднаков на делот кој го добиле војниците кои директно учествувале во војната.

На овој начин Пратеникот (с.а.в.с.), кој инаку посебно ја ценел и ја почитувал Руфејда ел-Еслемије, ја одликувал со јавно признание за нејзината медицинска дејност која дала особено голем допринос.

Иако пред четиринаесет века организирала една законска институција за нега на болните, основала училиште за подучување на медицинските сестри, го афирмирала сестринството во најтешките воени услови. Името на Руфејда ел-Есламије, тешко дека може да се најде меѓу податоците на официјалната историја.

Тешко дека некој ќе ја спомене Руфејда дури и на 12 мај, које е Меѓународен ден на медицинските сестри.

Тој датум е избран во чест на раѓањето на познатата англиска медицинска сестра Florence Nightingale, која е основач на современото сестринство, која се афирмирала со негата на британските војници ранети во Кримската војна. Исто така позната е и по основањето и на медицинското училиште во кое ги образувала медицинските сестри, токму како и Руфејда, но треба да го потенцираме фактот дека Руфејда уште пред дванаесет века го основала првото медицинско училиште пред Florence Nightingale.

Меѓутоа, човечката, а особено историската неправедност, на крајот на краиштата и не е толку важна, бидејќи воопшто не влијае на вистинитоста на доброто на кое Руфејда ел-Еслемије својот живот го посветилa.